भारत के दोनों सलामी बल्‍लेबाज रोहित शर्मा और शिखर धवन का विकेट वेस्‍टइंडीज के युवा गेंदबाज ओशाने थॉमस ने निकाला। रोहित ने ओशाने की तारीफ करते हुए कहा, “बिना किसी शक के ओशाने काफी प्रतिभावान खिलाड़ी है। उसके पास अच्‍छी खासी लंबाई है। अगर वो सही जगह गेंदबाजी करे तो विश्‍व के किसी भी बल्‍लेबाज के लिए उसे खेलना इतना असान नहीं होगा। उसकी लंबाई उसे बाकी गेंदबाजों के मुकाबले ज्‍यादा फायदा पहुंचाती है। मैं उन्‍हें भविष्‍य के लिए शुभकामनाए देता हूं।”